ועדת הפנים והגנת הסביבה, כנסת 20, פרוטוקול מספר 258, 2016-08-02 09:00

חמד עמאר: בוקר טוב לכולם.

חמד עמאר: אנחנו פותחים את ישיבת ועדת הפנים בנושא חיבורי חשמל למבנים שנבנו עם היתר וסירובה של הוועדה המחוזי לתת להם טופס 4.

חמד עמאר: אני אחד המגישים של ההצעה לסדר.

חמד עמאר: הגשתי את ההצעה לסדר אחרי שקיבלתי הרבה פניות שנוגעות לוועדה המחוזית צפון – ועדת התכנון והבנייה במחוז צפון, שהחליטה החלטה שרירותית, שכל הנושא של חיבורי חשמל למבנים חקלאים, לא נותנים להם את האישור ללכת ולהתחבר.

חמד עמאר: נותנים להם את כל האישורים, אבל ברגע שמגיעים לנושא של חיבור חשמל, אומרים להם תשמעו, אין אפשרות לתת לכם חיבור חשמל, אנחנו נתנו לכם את כל האישורים הדרושים, אבל אסור לכם להתחבר לחשמל.

חמד עמאר: אני לא יודע ההחלטה של מי זה היה במחוז.

חמד עמאר: מהבדיקה שעשיתי התברר לי שזה היה מהנדס המחוז אלכס שפול, נתן אז החלטה שהוא לא מחבר יותר מבנים חקלאים, שנתן אז החלטה שהוא לא מחבר יותר מבנים חקלאים לרשת החשמל.

חמד עמאר: מבחינתי זה דבר שרירותי, שאין לו את הסמכות של מהנדס מחוז לאסור על אנשים להתחבר, אחרי שהביאו את כל האישורים כנדרש.

חמד עמאר: הנקודה השנייה נוגעת לחברת החשמל.

חמד עמאר: מי הנציג של חברת החשמל?

חמד עמאר: חברת החשמל החליטה שגם מבנים חקלאים שמרוחקים, וברמת הגולן דרשו הרבה הרבה כסף.

חמד עמאר: יש לי את האישורים.

חמד עמאר: יש להם את כל האישורים לחיבור לחשמל, גם מהוועדה המחוזית, כי שם צריכים לשלם הרבה כסף.

חמד עמאר: דרשו מכל אחד 74,000 שקלים.

חמד עמאר: יש שלושה מבנים חקלאים, רפתות, בלי חשמל, שאותם חקלאים סובלים מנזק אדיר, אבל חברת החשמל החליטה שהיא דורשת מכל אחד מהם 74,000 שקלים והאנשים לא יכולים להתחבר עם 74,000 שקלים.

חמד עמאר: אני ביקרתי במקום, בדקתי את המקום.

חמד עמאר: המרחק לא מצדיק את התשלום של 74,000 שקלים לכל אחד, ורק כאן יש לי שלושה ואמורים להתחבר שם עוד חמישה ומכל אחד דורשים את הסכום הזה.

חמד עמאר: אני לא מבין למה חברת החשמל, למרות שהבנתי משיחה שקיימתי אתמול גם עם חברת החשמל, שנושא של מרחק כבר לא משחק תפקיד ולא ישחק תפקיד.

חמד עמאר: הנושא השלישי שאנחנו רוצים לדבר עליו, הצו שהכין וחתם עליו שר האוצר, צו של חיבורי חשמל.

חמד עמאר: אני בדקתי גם את הנושא הזה.

חמד עמאר: ישבתי גם עם ראשי רשויות והתברר לי גם כאן שתכניות מפורטות מופקדות וכמעט שזה לא ישרת, במגזר הדרוזי זה ישרת רשות אחת וישרת עוד קצת עוד רשות אחת.

חמד עמאר: את שאר הרשויות זה לא ישרת בכלל, כי הן עוד לא הגיעו למצב של הפקדה מפורטת.

חמד עמאר: אנחנו נדבר על זה, אנחנו נקיים דיון נוסף בנושא ואני לא רוצה להתעמק בדיון הזה, כי אני רוצה להעביר את זה ונביא גם את מנהל התכנון במשרד האוצר ונלך על הצו הכחול.

חמד עמאר: ברגע שמפקידים תכנית לצו כחול, נאפשר את החיבור הזמני לחשמל, אחרת כל הצו לא יהיה שווה כלום ויתחברו מספר בודדים.

חמד עמאר: אפילו אם יתחברו מאות, זה לא יעזור לעשרות אלפים שלא מחוברים לרשת החשמל, גם במגזר הדרוזי, גם במגזר הערבי והרבה גם בקיבוצים ובמושבים.

חמד עמאר: הצטרפו אלי להצעה לסדר גם חבר הכנסת אחמד טיבי, גם חבר הכנסת אכרם חסון.

חמד עמאר: בבקשה, חבר הכנסת אחמד טיבי.

חמד עמאר: חבר הכנסת אחמד טיבי הוא אחד מאיתנו והוא הגיע והיה איתי כאן כבר בחמישה לשמונה, אז אני אתן לו את הזכות.

חמד עמאר: אני יודע שחלק מחברי הכנסת הלכו מכאן בשעה חמש ורבע ואני אחד מהם.

חמד עמאר: בבקשה.

אחמד טיבי: תודה רבה.

אחמד טיבי: בוקר טוב אדוני יושב הראש, חברי חברי הכנסת, מכובדי ראשי המועצות מבית ג'אן, אבו סנאן ושאר האורחים.

אחמד טיבי: אין נושא שמציק יותר לאזרח מאשר שהוא לא מקבל דבר שנשמע, נראה והוא מובן מאליו, שזה חשמל.

אחמד טיבי: לו, לבני ביתו, לילדיו, לילדיו הבריאים, לילדיו החולים, כי למשל מים הוא מקבל.

אחמד טיבי: לא חשוב מה הוא עושה, יש מים.

אחמד טיבי: תשתיות אחרות לא מותנות.

אחמד טיבי: יש רק דבר אחד שמותנה במה שקרוי טופס 4, וזה חשמל, למרות שחשמל הוא מצרך, מה זה מצרך יסודי.

אחמד טיבי: בדרך כלל אנשים, אם לא מספקים להם חשמל באופן חוקי, הם מאלתרים, וכשהם מאלתרים לפעמים זה יוצא טוב, זה יוצא פחות טוב.

אחמד טיבי: יש סכנות וסיכונים.

אחמד טיבי: אנשים נפגעים.

אחמד טיבי: בעוספייה, משפחת כיוף - - -

חמד עמאר: איבדנו משפחה שלמה.

אחמד טיבי: משפחה שלמה איבדנו בגלל הדבר הזה.

אחמד טיבי: עמד שר האוצר, מר משה כחלון, האחראי על התכנון, מעל דוכן הכנסת בקשר לאותו נושא ששאלתי אותו והוא אמר אני לא מבין מה הקשר בין טופס 4 לאספקת חשמל.

אחמד טיבי: אומר השר, אבל מר ארז קמיניץ, המשנה ליועץ המשפטי לממשלה, לא כל כך מקבל את זה ולכן אנחנו נשארים באותו מקום.

אחמד טיבי: ישבנו ראשי המשותפת, היינו אמורים לשבת ביום ראשון עם ארז קמיניץ.

אכרם חסון: זה נדחה ל-16.

אחמד טיבי: נדחה ל-16, כדי לנסות להתקדם בניסוחים.

אחמד טיבי: קיבלנו מכתב מהשר כחלון, אבל המכתב, לומר לך את האמת, חברי, אכרם, לא מספק.

אחמד טיבי: הוא לא פותר את הבעיה.

אחמד טיבי: הוא פותר איזה 20%.

חמד עמאר: אפילו לא זה.

חמד עמאר: אני בדקתי במגזר הדרוזי.

חמד עמאר: אני לא בדקתי בכל המגזר הערבי.

חמד עמאר: זה לא פותר במגזר הדרוזי אפילו 10%.

חמד עמאר: אפילו 5% זה לא פותר.

אחמד טיבי: לכן זה מיעוט מבוטל.

אחמד טיבי: לא רוצה להגיד מבוטל, זה מיעוט.

אחמד טיבי: אנחנו רוצים לפתור את הבעיה כולה או את הרוב המוחלט של הבעיה.

אחמד טיבי: היה בזמנו, אדוני יושב הראש, רבותי האורחים, חברי חברי הכנסת, צו שחל.

אחמד טיבי: למה שחל יכול אז ושרי הממשלה עכשיו לא יכולים?

אחמד טיבי: אתה בקואליציה, חבר הכנסת חמד עמאר, אתה בקואליציה, אכרם חסון.

אחמד טיבי: ללחוץ.

אחמד טיבי: ללחוץ על לעשות את מה ששחל עשה.

אחמד טיבי: אני מזהה רצון של כחלון לפתור, אבל עדיין יש פקידות בכירה, בעיקר במשרד היועץ המשפטי לממשלה, שמעכבת את הפתרון הפוליטי המסתמן.

חמד עמאר: הפקידות בישראל שולטת.

אחמד טיבי: אי אפשר ככה.

אחמד טיבי: בינתיים האזרח - - -

עבדאללה אבו מערוף: זו לא פקידות, זו מדיניות.

חמד עמאר: הפקידות שולטת.

אחמד טיבי: נכון.

אחמד טיבי: או הפקידות משליטה את דעתה גם כשהיא נראית לא סבירה.

אחמד טיבי: ישראל 2016 – מדינה מודרנית, אבל עדיין בטייבה, בבית ג'אן, באבו סנאן, בסכנין, בירכא, בדלייה, אנשים לא מחוברים לחשמל.

אחמד טיבי: עכשיו נפגשנו גם עם יושב ראש הנהלת חברת החשמל.

חמד עמאר: אין להם סמכות לחבר אותך.

אחמד טיבי: הם מאד רוצים.

חמד עמאר: אין להם סמכות.

אחמד טיבי: הם רוצים.

אחמד טיבי: אומר לך אני מאד רוצה - - -

חמד עמאר: הסכמות נמצאת אצל השר.

אחמד טיבי: בדיוק.

אחמד טיבי: חברת החשמל אומרים אנחנו רוצים.

מסעוד גנאים: להיפך, זה האינטרס שלהם.

אחמד טיבי: האינטרס שלהם.

אחמד טיבי: הם רוצים כסף.

אחמד טיבי: ולכן אדוני יושב הראש, טוב שיזמנו את הדיון הזה ואנחנו נמשיך לקיים דיונים בנושא חיבור החשמל, כי זה אחד הנושאים החשובים.

אחמד טיבי: אתם לא מתארים לעצמכם כמה בקשות אתה מקבל, הוא מקבל, ארבעתנו, כל חברי הכנסת שעוסקים ביישובים הערבים והדרוזים, לרבות הדרוזים, מקבלים בנושא הזה.

אחמד טיבי: רוצים חיבור נורמאלי, לא פיראטי, לחשמל, בלי קשר עם טופס 4.

חמד עמאר: תודה רבה חבר הכנסת אחמד טיבי.

חמד עמאר: אני מבקש מחברי הכנסת, אנחנו נמצאים חמישה חברי כנסת כאן.

חמד עמאר: לאורחים – חברי הכנסת סיימנו בשעה חמש ורבע בבוקר את הדיונים ואת ההצבעות, לכן חלק גדול מחברי הכנסת עדיין לא הגיע ואני הייתי רואה גם השתתפות יותר גדולה מחברי הכנסת.

חמד עמאר: אני מבקש מחברי הכנסת להתכנס לשלוש דקות, כי אני רוצה לשמוע את אנשי המקצוע, אני רוצה לשמוע את ראשי הרשויות שטרחו והגיעו – ראש מועצת אבו סנאן, ראש מועצת בית ג'אן.

חמד עמאר: מהשלטון המקומי, אנשי מקצוע, שייחים מרמת הגולן.

חמד עמאר: השייחים מרמת הגולן, אלה שדיברתי עליהם, שביקשו מהם 74,000 שקלים, מחברת חשמל.

חמד עמאר: הם הגיעו מרמת הגולן.

חמד עמאר: אני בטוח שיצאו מהבית לפני חמש בבוקר בשביל להיות כאן איתנו בשמונה וחצי והם הגיעו לכאן בשמונה וחצי בבוקר.

חמד עמאר: לכן אני רוצה לתת גם להם את זכות הדיבור ואני מבקש מחברי הכנסת להתכנס לשלוש דקות.

חמד עמאר: בבקשה.

עבדאללה אבו מערוף: סליחה, כבוד יושב הראש, יש כאן נציג מהוועדה המחוזית שסירבה לתת את הטופס?

חמד עמאר: יש, יש נציג של מנהל התכנון, יש נציג של משרד האוצר, יש נציג של חברת החשמל.

חמד עמאר: כל מי שהוזמן מהמשרדים המקצועיים הגיע.

חמד עמאר: בבקשה, חבר הכנסת אכרם חסון.

אכרם חסון: אוקיי, בוקר טוב כבוד השייחים, ראש מועצת אבו סנאן, ראש מועצת בית ג'אן, ראש מועצת כסרא לשעבר, נציגי התושבים וגם נציגי המוסדות.

אכרם חסון: כפי שאמרתי בהתחלה ולא התבדחתי, אנחנו ארבעה מבני העדה הדרוזית כאן, כי לקחנו גם בחשבון את אחמד טיבי, כי הוא תמיד עוזר, מסייע ועומד לרשותנו בכל דבר ועניין שקשור.

חמד עמאר: אנחנו לא נוותר על גנאים.

אכרם חסון: אני אמרתי את זה לפני שנכנס מסעוד ולכן לא נתתם לי להמשיך.

אכרם חסון: אני שמח שגם עוד נציג מהמגזר נכנס, כי הבעיה היא בעיית המגזר.

אכרם חסון: כפי שאתם יודעים, ישנם 30,000 בתים לא מחוברים לחשמל במגזר הלא יהודי במדינת ישראל.

אכרם חסון: במגזר הערבי יש כ-26,000 בתים, יש 4,000 בתים במגזר הדרוזי.

אכרם חסון: בשבוע הראשון שנכנסתי לכנסת הגשתי את ההצעה הזאת, שאנחנו רוצים לחבר את הבתים, כי אני כראש שעיר לשעבר חיברתי את כל הבתים בדלייה ובעוספייה בלי טופס 4.

אכרם חסון: ויש אפשרות, הייתה אפשרות לחבר את כל הבתים ולא הייתה לנו בעיה.

אכרם חסון: אני רוצה להגיד לכם כמה דברים שהם אולי קשים, אבל אין מה לעשות.

אכרם חסון: אי חיבור הבתים במגזר הדרוזי, לעניות דעתי זו לא רק אפלייה, זו גזענות ממדרגה ראשונה.

אכרם חסון: כי אנחנו לא מבקשים לחבר בתים שנמצאים בבנייה בלתי חוקית, באדמות שלא שייכות לנו.

אכרם חסון: אנחנו בונים על אדמות פרטיות שלנו.

אכרם חסון: אנחנו מפסידים שלוש פעמים.

אכרם חסון: בזה שלוקחים אותנו לבית משפט, בזה שעושים לנו תיק פלילי ואנחנו מפסידים את העתיד שלנו, בזה שאנחנו מפסידים את האדמה הפרטית שלנו, החקלאית.

אכרם חסון: במקום להשאיר אותה כרזרבה, אנחנו בונים על האדמה שלנו כי המדינה לא מתכננת לנו ולא תכננה הרבה זמן, ואנחנו עבריינים בעל כורחנו.

אכרם חסון: את הדברים האלה אמרנו בבתי המשפט.

אכרם חסון: רוב השופטים באזור שלנו יודעים.

אכרם חסון: כשאני ראיתי שלא נותנים טופס 4 גם ברמת הגולן וגם בוועדה המחוזית, זה היה לפני התקופה של משה כחלון, כי גם מי שהיה שם מתכנן המחוז, הוא סיים את תפקידו והיום יש מישהו חדש.

אכרם חסון: אנחנו קבענו פגישה.

אכרם חסון: ביום שלישי בבוקר אנחנו נפגשים עם הממונה על המחוז לשעבר והיום הוא יושב ראש הוועדה המחוזית, כדי לפתור את הבעיה איתו ולשנות את מה שעשה קודמו, אלכס שפול.

אכרם חסון: זה דבר שיש ל - - -

חמד עמאר: החלטה שרירותית כמו שאני אמרתי.

חמד עמאר: הוא לקח על עצמו את האחריות ואמר אני לא נותן יותר טופס 4 למבנה חקלאי.

אכרם חסון: נכון.

חמד עמאר: זו לא החלטה של חוק.

חמד עמאר: שום החלטה.

אכרם חסון: אדוני יובש הראש, אנחנו רואים בזה כאפליה, כגזענות, ואנחנו נלך נגד זה ונילחם בכל הכוח ואנחנו לא נאפשר.

אכרם חסון: דבר שני, אני הייתי בחברת החשמל 20 פעם – גם אצל המנכ"ל, גם אצל יושב הראש.

אכרם חסון: לצערי הרב, היועץ המשפטי לממשלה, באמצעות הסגן שלו, הפכו את חברת החשמל לשוטר.

אכרם חסון: הוא כאילו צריך להעניש.

אכרם חסון: חברת החשמל זו חברה שצריכה לתת שירותים והיא רוצה לתת שירותים וכולם שם אומרים לך – אנחנו לא מתנגדים, לא מעניין אותנו כל החוקים האלה, רק תאפשרו לנו ואנחנו ניתן חשמל מחר לכולם.

אכרם חסון: לכן בעיני צריך ללחוץ.

אכרם חסון: מצד שני, ברגע שמשה כחלון נכנס, אחד התנאים שלי שם היה שאנחנו נקבל חשמל.

אכרם חסון: הוא עשה כברת דרך גדולה מאד.

אכרם חסון: הוא בא וסיכם עם היועץ המשפטי, אחרי מלחמת עולם, שכל שכונה שהיא לא מתכוננת, שאין בה היתרי בנייה, אבל בתנאי שיש 50 בתים ומעלה, אפשר לעשות תכנית נקודתית ולקבל חשמל בלי היתרי בנייה, בלי טופס 4.

אכרם חסון: שני יישובים עשו את התכנית הזאת – עוספייה ודלית אל כרמל.

אכרם חסון: עד סוף שנת 2016 התחברו 637 בתים.

אכרם חסון: עד היום התחברו עשרות בוואדי אל פש וגם בעמק הזיתים.

אכרם חסון: אבל מה קורה בשאר היישובים?

אכרם חסון: אני דיברתי עם ראשי מועצות מכובדים שיושבים כאן, גם ראש מועצת ירכא נכנס.

אכרם חסון: כל ראש מועצה צריך להגיש תכנית כזאת.

אכרם חסון: התכנית עולה הרבה כסף.

אכרם חסון: מאות אלפי שקלים.

אכרם חסון: אז אם התושב לא משלם והמוסדות לא משלמים את הכסף והמועצה נמצאת בתכנית הבראה, אז כך שהחוק הזה, אדוני יושב הראש, לא יכול לעזור להרבה.

אכרם חסון: צריך שהמועצה תהיה מבוססת ויש לה כסף- - -

חמד עמאר: חבר הכנסת, אבקש להתכנס.

חמד עמאר: משפט סיכום.

אכרם חסון: לא, חשוב שיבינו כי זה דברים עקרוניים מאד.

אכרם חסון: אנחנו אומרים גם היום – כל יישוב ערבי במדינת ישראל שאין לו היתרי בנייה בשכונות לא חוקיות, אם יתכנן 50 בתים הוא יכול לקבל חשמל בתוך יום אחד.

אכרם חסון: אין שום בעיה.

עבדאללה אבו מערוף: זה לפי חוק תכנון הבנייה החדש מנובמבר 2015.

עבדאללה אבו מערוף: זה חוק.

אכרם חסון: נכון.

אכרם חסון: נכון.

אכרם חסון: זה מה שאמרנו.

עבדאללה אבו מערוף: סליחה, וההוצאות - - -

חמד עמאר: חבר הכנסת אבו מערוף, בוא ניתן לחבר הכנסת אכרם חסון משפט אחרון.

אכרם חסון: נכון, אבל בתנאי אחד, אבו מערוף, שהשר צריך לחתום להם ושר האוצר כבר חתם על שני צווים והוא מוכן לחתום ואנחנו נמצאים שם.

אכרם חסון: לא נשתוק ולא ננוח ולא נשב דקה במנוחה עד שאחרון התושבים יקבל חשמל.

אכרם חסון: אבל היה חשוב להגיד שאני מברך על הדיון.

אכרם חסון: יום שלישי, כפי שאמרתי, יש לנו ישיבה עם מנהל המחוז ועם יושב ראש הוועדה המחוזית בצפון, שאחראי על רמת הגולן, ויש לנו ב-16 בחודש ישיבה עם סגן היועץ המשפטי לממשלה, שמתנגד עם חברי הכנסת מהרשימה המשותפת.

אכרם חסון: תודה רבה.

חמד עמאר: תודה רבה.

חמד עמאר: חבר הכנסת אבו מערוף, שלוש דקות לחברי הכנסת.

עבדאללה אבו מערוף: בוקר טוב לכולם.

עבדאללה אבו מערוף: אני מברך על הדיון ואני לא אדבר שלוש דקות, אני אתן למי שצריך לדבר.

עבדאללה אבו מערוף: אני אדבר מאד בקיצור.

עבדאללה אבו מערוף: אפשר להתפלסף עד הבוקר בעניין.

עבדאללה אבו מערוף: העניין הוא גזעני.

עבדאללה אבו מערוף: מדיניות נתעבת, בוטה כלפי כל האוכלוסייה הערבית בכלל.

עבדאללה אבו מערוף: זו מדיניות.

עבדאללה אבו מערוף: יש חוק שנחקק ב-19 בנובמבר 2015, חוק תכנון ובנייה החדש.

עבדאללה אבו מערוף: ועדיין החוק לא יצא לפועל, במיוחד כשהממשלה מעכבת אותו.

עבדאללה אבו מערוף: אתמול חוקק חוק, תגידו לי שזה לא קשור, אבל זה אכן קשור, חוק אכיפת הבנייה לפי המלצות קמיניץ.

עבדאללה אבו מערוף: אתמול.

עבדאללה אבו מערוף: אתמול הצבעתם על החוק הזה.

חמד עמאר: אני לא הצבעתי.

חמד עמאר: למרות שאני בקואליציה אני לא הסכמתי להצביע על החוק הזה.

חמד עמאר: אני לא הייתי מוכן להצביע על החוק הזה.

עבדאללה אבו מערוף: סליחה, סליחה, עם כל הכבוד, אז הכל קשור אחד לשני.

עבדאללה אבו מערוף: חיבור חשמל - - -

חמד עמאר: נכון, אתה צודק.

עבדאללה אבו מערוף: חיבור מים, חיבור ביוב, זה מדיניות גזענית, ממשלתית.

עבדאללה אבו מערוף: זה לא פקידים שישנם.

עבדאללה אבו מערוף: אני לא מתייחס לגולן, עם כל הכבוד, ברוכים הבאים שבאתם, השייחים שלנו, המכובדים, וכן אני מכבד את ראשי המועצות שהגיעו, כל הכבוד.

עבדאללה אבו מערוף: לכן אנחנו נעשה הכל ואנחנו התחלנו לעשות עוד לפני שנה, לשנות את המדיניות הגזענית הזאת כלפי האוכלוסייה הערבית באי חיבור חשמל.

עבדאללה אבו מערוף: חברת חשמל לא אשמה.

עבדאללה אבו מערוף: חברת החשמל היא לא הכתובת.

עבדאללה אבו מערוף: הכתובת זה החוקים הגזעניים, המדיניות שישנה של הממשלה, של שר האוצר ושל ראש הממשלה, כולם.

עבדאללה אבו מערוף: כולם אשמים.

עבדאללה אבו מערוף: לא הפקידים אשמים וכמובן הוועדה המחוזית, הוועדה לתכנון ובנייה, שהיא מקבלת את המדיניות.

עבדאללה אבו מערוף: ראש הממשלה משרה אותה בעצמו, שהוא הגדול מכולם.

חמד עמאר: תודה רבה.

עבדאללה אבו מערוף: לצערי הרב השאר, כל השרים, כולל שר האוצר, שהוא אחראי עכשיו על מינהל התכנון והבנייה, מתקבל לזה.

עבדאללה אבו מערוף: זה צו של שר האוצר.

עבדאללה אבו מערוף: זה חצי דקה לוקח, לא יותר.

עבדאללה אבו מערוף: טוב שיש דיון.

עבדאללה אבו מערוף: אני מברך על הדיון.

עבדאללה אבו מערוף: אנחנו נמשיך להיאבק למען שכל אזרח – זו זכות בסיסית החשמל, זכות בסיסית לפי החלטת בית משפט.

חמד עמאר: תודה, תודה רבה חבר הכנסת אבו מערוף.

חמד עמאר: אני רוצה לשמוע - - -

עבדאללה אבו מערוף: ולפי החלטת בית המשפט המחוזי בחיפה.

חמד עמאר: תודה, תודה.

עבדאללה אבו מערוף: כמה אפשר לדבר?

עבדאללה אבו מערוף: אפשר לדבר היום שעות ושעות.

עבדאללה אבו מערוף: סליחה ותודה רבה על הכל.

חמד עמאר: תודה, תודה.

חמד עמאר: אני אתן לראש רשות ואחרי זה אני אתן לחבר כנסת.

חמד עמאר: חבר הכ - - -, אולי בעתיד.

חמד עמאר: ראש המועצה המקומית בית ג'אן, באין קבלאן, בבקשה.

חמד עמאר: גם מראשי הרשויות אני מבקש להתכנס.

חמד עמאר: אני רוצה לשמוע את האזרחים שהגיעו מרחוק וגם את אנשי המקצוע.

<ביאן קבלאן: טוב, בוקר טוב לכולם.

<ביאן קבלאן: קודם כל אני מברך על הישיבה החשובה ואני קורא כאן לחברים, לחברי הכנסת, כולם מכובדים, אבל אלה שנמצאים בקואליציה ויכולים להשפיע, כי הגזרה הזאת – כל מי שתומך בה וכל מי שמונע את התושבים להתחבר לרשת החשמל בצורה חוקית, הוא שותף לרצח והם מסכנים חיי אדם יום-יום, שעה-שעה, כך שהמצב הזה בלתי נסבל.

<ביאן קבלאן: אנחנו כראשי רשויות מטפלים בסוגיה הזאת ופונים לכל מי שקשור לעניין הזה.

<ביאן קבלאן: אנחנו יודעים ומבינים שחברת החשמל היא לא צד בעניין.

<ביאן קבלאן: חברת החשמל תשמח לספק חשמל איפה שהיא תידרש, אבל החוק הזה נוצר בשביל סיבה אחת – למנוע מהמיעוטים להתפתח.

<ביאן קבלאן: למנוע מהמיעוטים לבנות.

<ביאן קבלאן: מגבילים אותך בכל החוקים, כולל הרחבת תכניות מתאר.

<ביאן קבלאן: אני 8 שנים ראש רשות, מטפל בתכנית מתאר ועד עכשיו לא הצלחתי לסיים.

<ביאן קבלאן: אמנם אני נמצא בשלבים מתקדמים, אבל עדיין לא יודע כמה שנמים ייקח לי בשביל לסיים ולאשר, על מנת לאפשר לתושבים גם לקבל תשתיות.

<ביאן קבלאן: אתם יודעים את זה טוב מאד, גם תשתיות, אם אין לך והתושבים עושים על חשבונם – אם יש לו כביש הוא עושה את זה על חשבונו, אם יש לו קו מים, עושה את זה על חשבונו.

<ביאן קבלאן: נכון שלא מונעים ממנו להתחבר למים, אבל המדינה ותאגידי המים גם לא משקיעים מחוץ לתכניות המתאר.

<ביאן קבלאן: שטחי השיפוט שלנו הם בגבול הקו הכחול.

חמד עמאר: אנחנו מקיימים דיון אחרי זה, בשעה עשר בדיוק, על הנושא של תמ"א 35, אז אני מבקש שגם ראשי הרשויות יישארו לנושא הזה ויתבטאו גם כן.

<ביאן קבלאן: אני מבקש בעניין הז, לגבי שטחי שיפוט, שגם תקיימו דיון, כי לא יכול להיות ששטח שיפוט של רשות יהיה כמו מחנה גטאות.

<ביאן קבלאן: זה בדיוק מה שקורה אצלנו.

<ביאן קבלאן: שטח השיפוט שלי הוא על גבול המתאר של היישוב.

<ביאן קבלאן: כל הקרקעות הפרטיות שהן בבעלות פרטית, הן מחוץ לשטח השיפוט, כך שגם שם אנחנו לא יכולים לטפל בחקלאים ולתת להם את השירותים שהם צורכים.

חמד עמאר: תודה רבה.

חמד עמאר: חבר הכנסת מסעוד גנאים.

מסעוד גנאים: תודה רבה, בוקר טוב לכולם.

מסעוד גנאים: תחילה אני מברך את חברי, חברי הכנסת, שהעלו את הנושא החשוב הזה.

מסעוד גנאים: אני מקדם בברכה את ראשי המועצות, ראש מועצת אבו סנאן, בית ג'אן, ירכא, כסרא סמיע והשייחים מרמת הגולן וכל האורחים.

מסעוד גנאים: אני לא אאריך בדברי, חברי הטיבו להציג את הבעיה, שהיא לא חדשה, אלא היא ישנה.

מסעוד גנאים: אני חושב שכאשר אזרח רוצה לציית לחוק, רוצה לבנות לפי החוק, רוצה להתחבר לחשמל וגם יש לו היתר.

מסעוד גנאים: למבנים האלה שמדברים עליו, יש להם היתר, אבל למה לא נותנים להם להתחבר לחשמל בצורה חוקית, בצורה תקינה, מאחר שהחשמל הפך לזכות בסיסית.

מסעוד גנאים: זכות יסוד של כל בן אדם.

מסעוד גנאים: אני חושב שלהפוך את החיבור לחשמל לשוט ענישה או להתנכלות או התעמרות באנשים, זו באמת מדיניות של אפליה, שעל כולנו לתקן את העוול הזה.

חמד עמאר: תודה רבה.

חמד עמאר: אני אומר לכם, אני דן בנושא הזה קרוב ל-8 שנים כאן בכנסת.

חמד עמאר: ניתן להגיע לתוצאות תוך שעה.

חמד עמאר: תוך שעה.

חמד עמאר: לשבת, לחתום על הצו הנכון ולאפשר לאנשים להתחבר לחשמל.

חמד עמאר: אני הייתי במשרד התשתיות, כשצו שחל היה ואני בעצמי עזרתי למאות ואלפי בתים להתחבר לרשת החשמל דרך צו שחל.

חמד עמאר: לכן אני חושב שצריך להפעיל אותו מחדש ויש סמכות לשר לעשות את זה, ואם היועץ המשפטי מתנגד, תפקידנו כמחוקקים לחוקק את החוק הנכון, שנעקוף את היועץ המשפטי ונגיד לו תשמע, כאן יש חיי אדם, כי כבר הזכירו את זה ואני הזכרתי את זה יותר מפעם, איבדנו כבר משפחה שלמה בעוספייה ואנחנו לא רוצים לאבד עוד משפחה.

חמד עמאר: ראש המועצה המקומית אבו סנאן, בבקשה.

<נוהאד משלב: בוקר טוב.

<נוהאד משלב: תודה רבה אדוני יושב הראש.

<נוהאד משלב: אני מודה גם כן לחברי הכנסת ומברך את השייחים, אהלן וסהלן.

<נוהאד משלב: בעניין הזה, זה עניין מאד קשה ומקשה עלינו כראשי רשויות, שאנחנו הולכים לוועדות ורואים בעצמנו שאין לנו ערך.

<נוהאד משלב: אין ערך.

<נוהאד משלב: אתה מדבר, כאילו באת להגיד למישהו שלום, מה קנית, מה מכרת היום וחוזרים הביתה.

<נוהאד משלב: ולכן את התקווה שלנו אנחנו נותנים בכם, שאתם עובדים גם יום ולילה.

<נוהאד משלב: אנחנו מאד מעריכים אתכם ונקווה לתוצאה טובה.

<נוהאד משלב: תודה רבה.

חמד עמאר: תודה רבה.

חמד עמאר: ראש המועצה המקומית ירכא, בבקשה.

<והיב חביש: בוקר טוב לכולם, אני מברך על הדיון.

<והיב חביש: אני מברך גם על נוכחתם של השייחים וגם מודה לכל חברי הכנסת שהגדישו זמן לנושא כל כך חשוב.

<והיב חביש: אני רוצה לדבר לא רק כראש רשות, אלא גם כחשמלאי.

<והיב חביש: אז אני זוכר, בשנות ה-80 היינו מתחברים ללא טופס 4 בכלל, עד שהגיע החוק והתנו את זה בטופס 4.

<והיב חביש: אז היינו מתחברים גם ללא טופס 4 והחוק הזה לא הוסיף שום דבר, אלא להיפך, הוא גרע.

<והיב חביש: מאז שחוקקו את החוק הזה, אנחנו רואים גם שימוש לא טוב בחוק הזה.

<והיב חביש: למשל במחוז צפון, כל מי שיש לו מחסן חקלאי, יש לו זכות על פי חוק להתחבר לחשמל.

<והיב חביש: גם מנעו.

<והיב חביש: מחתימים אותו לפני שנותנים לו היתר, הוועדה המחוזית מחתימה אותו שהוא מוותר על הזכות שלו לקבל חשמל.

חמד עמאר: שתדעו לכם, זו החלטה רק של מהנדס המחוז של מחוז צפון.

חמד עמאר: אני בדקתי במקומות אחרים ואני רוצה לשמוע את זה עכשיו ממינהל התכנון.

<והיב חביש: נכון, בכל הארץ, כל מי שמקבל היתר בנייה למחסן חקלאי, מקבל חיבור לחשמל, למעט במחוז צפון.

<והיב חביש: במחוז צפון במקרה יושבים כמעט כל הרשויות שלנו, אז מפה לומדים שהנושא הזה הוא נושא מכוון נגד אוכלוסייה מסוימת.

<והיב חביש: אין שום תועלת לא לחברת חשמל, לא למדינת ישראל בעצם זה שלא מחברים את הבתים לחשמל.

<והיב חביש: להיפך.

<והיב חביש: בכל הישיבות שאני השתתפתי בחברת חשמל, חברת החשמל הביעה נכונות, אפילו הוסיפו שיש להם רווח כלכלי מזה ושמדאיג אותם כל נושא ההתחברות הפיראטית, שזה מסוכן לחיי אדם וגם מסוכן לרשת שלהם, כי הם לא יודעים ולא יכולים לצפות כמה חיבורים פיראטיים מכל חיבור ילכו לשם ואז יש להם נפילות גם ברשת והנזק הוא הרבה הרבה יותר גדול.

<והיב חביש: ה הנושא השני, תקנה 157 שהשר חתם עליה לשני יישובים והיא מבורכת, אבל גם אם נצליח לממש אותה ביישובים שלנו, המימוש שלה יהיה באחוזים אולי עד 5% או 10%.

חמד עמאר: זה מה שאמרתי לפני שהגעת.

<והיב חביש: למה 10%?

<והיב חביש: כי שמו שם סעיף, כל מי שלא חל עליו צו - - -

חמד עמאר: צו הריסה.

<והיב חביש: כל מי שבנה לא חוקי יש עליו צו או צו הריסה - - -

עבדאללה אבו מערוף: לא מוסדר, לא לא חוקי.

< והיב חביש: לא מוסדר.

< והיב חביש: ואז הוסיפו שגם אם נגיש את התכניות האלה ונקבל את חתימתו של השר על התקנה הזו, מי שיתחבר זה אולי 5% או 10%,

< והיב חביש: עד 10% מהתושבים שלנו.

< והיב חביש: ולכן אני חושב שבאמת, אנחנו עזבנו את הצפון ובאנו לכאן כי הנושא כל כך חשוב וכאוב באמת.

< והיב חביש: ומי שהתחבר על פי תכנית רמזור אות תקנת שחל או מה שאתה אומר.

< והיב חביש: אתה יצרת אפליה עכשיו.

< והיב חביש: חלק מהתושבים שאין להם היתרי בנייה קיבלו וחלק אחר באותה סיטואציה לא קיבלו.

< והיב חביש: אז אם אתה יזמת וידוע כי היה צורך ליזום החלטה כזו, אני חושב שהיא החלטה מבורכת, שצריך לחדש אותם.

< והיב חביש: אם רוצים לתקוע, כל דבר שרוצים לתקוע אותו במדינת ישראל אז אומרים לך – או ועדת חקירה או יועץ משפטי.

חמד עמאר: תודה רבה.

<והיב חביש: בבקשה.

חמד עמאר: ראש המועצה המקומית כסרא סמיע, נביה אסעד, בבקשה.

<נביה אסעד: בוקר טוב לכולם.

<נביה אסעד: תודה לכל חברי הכנסת שמשתתפים בדיו, גם השייחים, גם ראשי הרשויות.

<נביה אסעד: אני רוצה להביא דוגמא שקרתה איתי בשנת 1987.

<נביה אסעד: אני בניתי בית בזמנו ללא היתר, אבל בתוך תכנית המתאר ונשפטתי על הבית ובזמנו אריק שרון, כשהגיע אלינו למועצה המקומית, נתן הוראה לחבר את כל הבתים הפיראטים, בלי טופס 4 בלי כלום, והתחברנו.

<נביה אסעד: מאות דירות התחברו לחשמל בשנת 1987.

<נביה אסעד: היום מדברים על בתים שהם בתוך תכנית המתאר ונשפטו ושילמו קנס.

<נביה אסעד: נשפטו בבית המשפט ושילמו קנס, אז מה הבעיה לתת להם חשמל?

<נביה אסעד: אני לא מבין.

<נביה אסעד: באמת, יש פה משהו שאי אפשר להבין אותו.

<נביה אסעד: בן אדם בנה בית, נשפט, שילם קנס, יכול להית שהוא נשפט יותר מפעם, פעמיים שלוש.

<נביה אסעד: מה הבעיה לתת לו חשמל?

<נביה אסעד: זה מה שיש לי לומר.

חמד עמאר: תודה רבה.

חמד עמאר: נציג השייחים מרמת הגולן, אני רוצה לשמוע אותך.

חמד עמאר: שם ותסביר את הבעיה.

<פאיז אבו עוואד: שלום, בוקר טוב לכולם.

<פאיז אבו עוואד: שמי פאיז אבו עוואד מבוקעתא, מצפון הגולן.

<פאיז אבו עוואד: אני מתרגש שאני רואה חברה שיצאו מהבוקר מוקדם להגיע לכאן, ואנחנו מודים להם שיש להם אוזן קשבת לנו, בתור אזרחים שלא יודעים מה להגיד, איך להעריך אתכם, שאתם עבדתם עד הבוקר ותמשיכו גם ביום.

<פאיז אבו עוואד: אנחנו יודעים שאנחנו נמצאים בידיים של אנשים שאיכפת להם מהאזרח הקטן וגם יושבי ראש הרשויות המקומיות והפקידים הנכבדים, אנחנו יודעים שחברת החשמל זו חברה שאכפת לה מהאזרח ומכל נפש במדינה.

<פאיז אבו עוואד: אנחנו נמצאים מצפון הגולן, שהדירים שלנו היו בין הבתים.

<פאיז אבו עוואד: כפר בוקעתא הוא כפר חקלאי.

<פאיז אבו עוואד: התחלנו להוציא את הדירים למקום מחוץ לבתים וזה הזיק הרבה בבוקר, שעדר הכבשים והעיזים יצאו והילדים גם הלכו לבית הספר.

<פאיז אבו עוואד: זה רק הזיק לאנשים שהלכו ביחד עם העדר.

<פאיז אבו עוואד: ואתם יודעים מה זה ללכת כך, גם אתם מבני כפרים ויודעים מה זה.

<פאיז אבו עוואד: זה הזיק.

<פאיז אבו עוואד: הילד במקום זה, - - -.

<פאיז אבו עוואד: אז אנחנו יצאנו ועשינו תכניות מחוץ לבתים, במקום שמיועד לדירים וקיבלנו היתרים ויש לנו את כל ההיתרים, אבל כשאנחנו הגשנו בשביל לקבל חיבור לחשמל, לצערנו הרב קיבלנו סכומים שעלינו לשם – 80,000 שקלים, 300,000 שקלים ודברים כאלה.

<פאיז אבו עוואד: על דיר שיש בו 50 כבשים, שבקושי מוציא פרנסה ללחם ולילדים במשפחה.

חמד עמאר: כמה התבקשתם לשלם?

<פאיז אבו עוואד: בהתחלה 300,000 שקלים.

<קריאה: 240,000 שקלים.

<קריאה: בהתחלה 300,000 שקלים.

<סוהיל אבו עוואד: אני קוטע אותו שנייה, סליחה.

חמד עמאר: כן, אני רוצה לשמוע אתכם, כי באמת המקרה שלכם, אני ביקרתי אצלכם, ראיתי את המרחק.

חמד עמאר: אני לא מבין למה המחיר הזה.

<סוהיל אבו עוואד: אתם תיבהלו אם תראו את המחיר.

<סוהיל אבו עוואד: סליחה שאני קטעתי אותך.

חמד עמאר: בבקשה.

חמד עמאר: תגיד את שמך לפרוטוקול.

<סוהיל אבו עוואד: סוהיל אבו עוואד.

<סוהיל אבו עוואד: אני הגעתי לכאן במקום אמא שלי, שהיא אלמנה משנת 1982 ויש לנו כבשים בבית שאנחנו חיים מהן.

<סוהיל אבו עוואד: לפני תשע שנים, הדיר הראשון שיצא, ביקשו ממנו 400,000 שקלים, לא 250,000 שקלים, אבל היו הקלות.

<סוהיל אבו עוואד: כל כמה שנים יש הקלות בדרך.

<סוהיל אבו עוואד: עכשיו אנחנו הגענו להסדר עם חברת החשמל, שאנחנו באזור הגענו ל-4 או 5 אנשים שהם מעוניינים שיהיה להם חשמל ואני עם המועצה, היו לנו כמה בקשות שגם המועצה תעזור לנו, כי מדובר באנשים פשוטים, אין לנו כוח להביא את החשמל לאזור שלנו.

<סוהיל אבו עוואד: אמרו לנו גם שאין לנו סמכות להגיע עם הסדר עם חברת החשמל.

<סוהיל אבו עוואד: לכן היום הגענו עם חברת החשמל, שהיא רצתה איזה 74,000 שקלים מכל אחד, ואנחנו כמה חברה שם, לא אחד ושניים.

אכרם חסון: עבור מה?

אכרם חסון: עבור הרשת?

חמד עמאר: יש לי כאן את הטפסים.

חמד עמאר: אני כבר טיפלתי בנושאים כאלה ואני אומר לכם, לחברת החשמל יש יכולת.

חמד עמאר: המרחק אצלכם, זה מצחיק שדורשים סכום כזה ואני אדרוש בסוף הדיון לעשות גם סיור עם חברת החשמל ואני אגיע איתם כמו שעשיתי בירכא.

חמד עמאר: אתה זוכר את זה, ראש המועצה, והצלחנו להגיע להסדר לחבר את האנשים ולפתור את הבעיה של החשמל ואנחנו נעשה את זה גם אצלכם, כי היום בהחלטה של חברת החשמל, הנושא של המרחק לא מהווה בעיה.

חמד עמאר: אני לא יודע למה ברמת הגולן הנושא של המרחק מהווה בעיה ובמיוחד בבוקעתא.

עבדאללה אבו מערוף: בגלל שלא ימשיכו עד חלאב ועד דמשק.

<סוהיל אבו עוואד: יש לנו את הטפסים הנדרשים, יש לנו את הכל.

<סוהיל אבו עוואד: יש עוד דבר אחד, שאני לא יודע אם זה עוזר.

<סוהיל אבו עוואד: יש אנשים שהגיע אליהם קו חשמל בסביבות 400 מטר לדיר אחד, 400 מטר בכיוון אחד ולנו באזור השני, לעומת זאת 600 מטר ואנחנו שלושה חברה שם – דרשו מאיתנו 74,000 שקלים לכל אחד והוא שילם רק 11,000 שקלים.

חמד עמאר: תודה רבה.

חמד עמאר: יש עוד נציג מפקיעין בקשר למבנה חקלאי?

חמד עמאר: בבקשה.

<עיסאם אחמד: כן.

<עיסאם אחמד: שלום לכולם.

<עיסאם אחמד: שמי עיסאם אחמד, אני מפקיעין.

<עיסאם אחמד: קודם כל תודה רבה חמד, יושב ראש הוועדה.

<עיסאם אחמד: כל אחד כאן כנראה הנושא חשוב לו ואני באמת מעריך אותו.

<עיסאם אחמד: יש לי בעיה בחיבור חשמל למבנה חקלאי.

<עיסאם אחמד: יש לי היתר בנייה משנת 2012 ללא הגבלים.

<עיסאם אחמד: היום אני הבנתי מטוביה, יושב ראש הוועדה במעלות, שהם מגבילים ללא חיבור חשמל.

<עיסאם אחמד: אולי מים, מה שאמר האח חביש, מחתימים כמה אנשים מתאריך מסוים.

<עיסאם אחמד: אני פניתי לחברת החשמל כדי להתחבר לחשמל.

<עיסאם אחמד: שילמתי את כל האגרות.

<עיסאם אחמד: חיברו לי עמוד וכבר יש לי חשמל ליד המחסן.

<עיסאם אחמד: מה שנשאר לי זה לקבל טופס 4 ולהרים את השלטר.

<עיסאם אחמד: פניתי לוועדה המקומית, הפנו אותי לוועדה המחוזית.

<עיסאם אחמד: בוועדה המחוזית פניתי לבחורה בשם לאה, טלפונים, פקסים והכל.

<עיסאם אחמד: היא אמרה לי כל עוד לא פנתה אלינו חברת החשמל, אי אפשר לדון בנושא שלך.

<עיסאם אחמד: פניתי לחברת החשמל בחזרה, לבחורות בשם דורית, עטרה וכל הצוות.

<עיסאם אחמד: אמרו לי אנחנו לא חייבים לפנות לוועדה המחוזית, כי לא מתחנו כבל חדש ברשת הקיימת ורק שמנו עמוד.

<עיסאם אחמד: ואני נופל וכבר שנתיים אני מתרוצץ בין שני גופים עם הרבה בירוקרטיה, שאי אפשר לחבר ביניהם ואני לא מצליח להיקשר ואני רק ממקום למקום כדי להתחבר.

<עיסאם אחמד: יש לי תיק במס הכנסה, אני מנהל ספרים כחוק, בניתי לפי החוק, יש לי היתר בניה, יש לי טופס גמר 5 שבניתי והכל לפי החוק.

<עיסאם אחמד: יושב ראש הוועדה המקומית במעלות אמר לי עיסאם, מגיע לך טופס 4, אבל הוועדה המחוזית מקשה עלינו ולא רוצים לתת.

<עיסאם אחמד: אז אני לא מצליח לחבר בין שני הגופים.

<עיסאם אחמד: אני ללא טופס 4 ואני מבקש את עזרתכם.

חמד עמאר: תודה רבה.

חמד עמאר: תשמעו, אני שומע את זה, אם זו לא מדיניות, זו גזענות שצועקת לשמיים.

<עיסאם אחמד: ברשותך, עוד משהו.

<עיסאם אחמד: אני הייתי במחוזית, ישבתי עם אלכס שפול - - -

<קריאה: לא, זו מדיניות גזענית.

חמד עמאר: אני מחבר את שניהם ביחד.

עבדאללה אבו מערוף: כן, מדיניות גזענית, ככה קוראים לזה.

<עיסאם אחמד: ברשותך, עוד מילה.

<עיסאם אחמד: הייתי במחוזית, ישבתי עם אלכס שפול.

<עיסאם אחמד: הוא אמר לי אני לא רוצה לחבר אבל אתה יכול לפנות למשרד החקלאות ולבקש לחבר אותך, כי חיברו בבית שאן לא דרך הוועדה.

<עיסאם אחמד: כאילו הוא מנסה לכוון אותי להתחבר - - -

חמד עמאר: תודה, תודה רבה.

<עיסאם אחמד: כי אני זקוק לחשמל ו - - -

חמד עמאר: תודה רבה.

חמד עמאר: אני אבקש מנציגי משרדי הממשלה.

חמד עמאר: אני אתחיל ממשרד הפנים, אלעד לב.

<אלעד לב: אני כאן.

<אלעד לב: אין לי באמת מה להגיד בעניין.

<אלעד לב: זה קשור ל - - -

חמד עמאר: זה מה שקרה איתי עם משרד הפנים.

חמד עמאר: כל החיים מינהל התכנון היה בסמכות משרד הפנים.

חמד עמאר: ביום שהעבירו את זה, הגשתי שאילתה, שר הפנים אומר לי – זה לא בסמכות שלי, זה עבר למשרד האוצר.

חמד עמאר: זה היה לפני שנה וחצי.

חמד עמאר: תודה רבה.

חמד עמאר: נציג משרד האוצר, בבקשה.

חמד עמאר: שם ותפקיד.

<רות רוטנשטרייך: שלום, רות רוטנשטרייך, אני מלשכת המחוז מחוז צפון.

<רות רוטנשטרייך: אני לא מכירה את המקרה של פקיעין, אבל באופן עקרוני יש - - -

חמד עמאר: האם יש מדיניות של מחוז צפון לא לחבר מבנים חקלאיים וזה לא קיים במחוזות אחרים?

<רות רוטנשטרייך: רק דקה.

<רות רוטנשטרייך: אני רוצה לעשות הפרדה די ברורה בין מגורים ומבנים חקלאיים.

<רות רוטנשטרייך: מגורים זה טופס 4, חיבור לרשת קיימת בתוך יישובים.

חמד עמאר: אנחנו נגיע למבנים.

חמד עמאר: אני עכשיו מדבר על מבנים חקלאיים.

<רות רוטנשטרייך: אנחנו מדברים כרגע על מבנים חקלאיים ושטחים פתוחים.

<רות רוטנשטרייך: באזורים שהם ברגישות סביבתית גבוהה יש מבנים חקלאיים על פי הנחיות גם בשיתוף פעולה עם משרד החקלאות, יש מבנים חקלאיים שיש להם צורך בחשמל ותשתיות והם מקבלים, ויש מבנים חקלאיים כמו למשל מחסן שהוא אך ורק לציוד חקלאי, שבהגדרת המחסן אין צורך בחיבור חשמל, בהתאם להנחיות של משרד החקלאות, ופה אנחנו עובדים מאד בצמוד להנחיות של משרד החקלאות, ואם משרד החקלאות אומר שאין צורך - - -

חמד עמאר: תסלחי לי לומר לך שכל מה שאת אומרת לא נכון.

חמד עמאר: אין קריטריונים כאלה ברורים ואין דבר כזה ולא היה ולא נתקלו בזה.

חמד עמאר: זו הייתה החלטה שרירותית לפני שלוש ומשהו שנים, של מהנדס המחוז.

חמד עמאר: אם יש לך קריטריונים כאלה ברורים, שזה חל בבית שאן, כמו שחל בפקיעין או בירכא, אני רוצה לקבל ואני אומר לך אין כאלה.

<רות רוטנשטרייך: זה מגיע בדרך כלל למחוז בגלל שאנחנו מדברים על הרשאות לחשמל, לא טופס 4, אלא הרשאות לחשמל, שצריך להעביר באמת תשתית חשמל מאזורים - - -

חמד עמאר: הוא אומר לך החשמל לידו.

חמד עמאר: זאת מדיניות.

<והיב חביש: הוא אומר לך העמוד לידו כבר.

חמד עמאר: אני רוצה לשמוע ממך.

חמד עמאר: תודה לך.

חמד עמאר: אני רוצה לשמוע ממך, באופן ברור כאן לפרוטוקול – האם אין התנגדות למינהל התכנון, שאותו מבנה שעומד בכל הדרישות וקיבל את כל ההיתרים הדרושים מהוועדה המחוזית ונשאר לו רק את החיבור לחשמל, האם הנושא של החתימה הזאת, שהייתה שרירותית, של מהנדס מחוז שהחליט - אנחנו יכולים לשים את זה מאחורי הגב או שאנחנו צריכים ללכת כאן לבית המשפט או שנביא את זה כל יום בכנסת ונעלה את הגזענות הזאת של מחוז הצפון ולא נפסיק ולא נשתוק.

חמד עמאר: אני נחשפתי לזה, אני לא אשתוק עד שיחובר אחרון המבנים החקלאים שעומד בדרישות.

<רות רוטנשטרייך: א' המבנים לכל המגזרים זה אותן החלטות.

<רות רוטנשטרייך: אני לא מכירה שום דבר שבמקום אחד במחוז צפון עושים במקום אחד ליישובים עם מיעוטים גזירה אחת וליישובים יהודים גזירה אחרת.

<רות רוטנשטרייך: אני לא מכירה כזה דבר.

<רות רוטנשטרייך: אני לא מכירה את המקרה של פקיעין, לא העלו אותנו - - -

<והיב חביש: אז הוא אומר לך, רשת חשמל קיימת.

<והיב חביש: חברת חשמל הובילה את הרשת עד המחסן.

<והיב חביש: מה הבעיה?

<רות רוטנשטרייך: צריך להבין באיזה מקום.

<רות רוטנשטרייך: לפעמים זה נראה שעל אותו כביש יש שחלק זה נמצא בתוך תכנית המתאר וחלק מחוץ, חלק בשטחים פתוחים, חלק - - -

חמד עמאר: אנחנו מדברים באופן ברור, מבנה חקלאי שנמצא באזור חקלאי ויש לו חשמל לידו, על כך אנחנו מדברים.

<רות רוטנשטרייך: בשטחים פתוחים - - -

<והיב חביש: הרשת קיימת.

חמד עמאר: המרחק שלו מהחשמל, שחיברה אותו חברת חשמל, אמרה לו רק לחבר לך את הכבל ואנחנו מחכים לאישור של הוועדה המחוזית.

<עיסאם אחמד: חיברו את הכבל אפילו.

<עיסאם אחמד: זה רק להרים את השלטר.

<רות רוטנשטרייך: אני לא - - -

חמד עמאר: תודה רבה.

חמד עמאר: אני לא קיבלתי שום תשובה ברורה ממשרד האוצר.

חמד עמאר: אנחנו נדרוש את זה מהשר, אם את לא יכולה לתת תשובות, או מהאחראי שלך.

<רות רוטנשטרייך: לא, אני לא יכולה לתת תשובה למקרה הספציפי הזה.

<רות רוטנשטרייך: אני יכולה להגיד לך שבאופן עקרוני כל מבנה חקלאי שיש לו צורך בחשמל, מקבל חיבור לחברת החשמל דרך - --

חמד עמאר: יש קריטריונים כאלה שמראים לי?

חמד עמאר: יש לך קריטריונים כאלה שאת יכולה להעביר לוועדה?

חמד עמאר: קריטריונים ברורים.

חמד עמאר: לא לדבר דברים שאין להם קריטריונים ברורים.

<רות רוטנשטרייך: יושב פה נציג של משרד ה - - -

<נוהאד משלב: סליחה, רק לחדד - - -

חמד עמאר: אני אתן לך לדבר.

חמד עמאר: אני רוצה לסיים איתה.

חמד עמאר: תודה.

<רות רוטנשטרייך: יושב פה נציג משרד החקלאות.

<רות רוטנשטרייך: אנחנו עובדים בשיתוף פעולה מלא עם משרד החקלאות.

<רות רוטנשטרייך: בכל בקשה לחיבור חשמל אנחנו פונים למשרד החקלאות לשאול את חוות דעתו האם המבנה הספציפי הזה - - -

עבדאללה אבו מערוף: למה רק משרד החקלאות?

<והיב חביש: מה זה קשור אליך?

<והיב חביש: מה איכפת לך.

עבדאללה אבו מערוף: משרד איכות הסביבה, משרד - - -

חמד עמאר: תודה רבה.

חמד עמאר: ראש המועצה המקומית והיב, אני רוצה לצאת מהדיון הזה עם תוצאות, אני לא רוצה רק לדבר.

חמד עמאר: תודה רבה.

חמד עמאר: מינהל התכנון.

<רות רוטנשטרייך: מבנים חקלאיים אנחנו - - -

<נוהאד משלב: סליחה, רק לחדד את התשובה, כבוד יושב הראש תרשה לי לשאול אותה.

<נוהאד משלב: אתה שאלת אותה האם יש מדיניות ברורה לא לתת לבני המיעוטים, לא לחבר בני מיעוטים ואין תשובה.

חמד עמאר: בסוף אני אדרוש לרשום קריטריונים ברורים ומה הדרישות למבנה חקלאי ואם זה חל על כל המחוזות או רק על מחוז צפון.

חמד עמאר: מינהל התכנון, מי הנציג?

<נוהאד משלב: צריך תשובה ברורה.

חמד עמאר: רק את נציגת מינהל התכנון?

<רות רוטנשטרייך: אני ממינהל התכנון, אבל יש פה נציג של משרד החקלאות והוא יסביר בדיוק את הקריטריונים.

חמד עמאר: תודה רבה.

חמד עמאר: אני נותן זכות דיבור.

חמד עמאר: אני אתן למשרד החקלאות מתי שאני צריך.

חמד עמאר: מינהל התכנון, רות, נמצאת איתנו?

חמד עמאר: היא דיברה.

חמד עמאר: משרד החקלאות ופיתוח הכפר, בבקשה.

<רענן אמויאל: שלום, רענן אמויאל, משרד החקלאות.

<רענן אמויאל: אני לא מכיר את התקנות או את ההנחיות, אבל מה שקורה שאנחנו מקבלים בקשות.

<רענן אמויאל: הבקשות הן לא רק במחוז צפון, הן לא נוגעות למגזר כזה או אחר.

<רענן אמויאל: אך לפני יומיים אנחנו קיבלנו בקשה בבנימינה וגם בזה אנחנו מטפלים.

חמד עמאר: אז למה מחייבים אותם לחתום לפני שמגישים את כל הבקשות?

חמד עמאר: לפני שום דבר, הוא אומר לו אני נותן לך את כל האישורים, אבל בתנאי בלי חיבור חשמל ואז הוא מחתים אותו.

חמד עמאר: אז כל מה שאתה אומר, גם אתה, זה לא נכון.

חמד עמאר: אין קריטריונים.

חמד עמאר: אין שום דבר ברור.

חמד עמאר: אתה משרד החקלאות, מה התפקיד שלך בנושא?

חמד עמאר: אם המחוז מחתים אותו לפני שהוא מתחיל איתו בתהליך שהוא לא יכול להתחבר לחשמל, אז איפה הקריטריונים?

חמד עמאר: אז לא קיים שום דבר.

<רענן אמויאל: רגע, אתה מדבר על מי שמחתים אותו, זה אולי ואני לא מכיר את הסיטואציה הזאת, אולי זה משרד האוצר, מינהל התכנון.

<רענן אמויאל: אני לא מכיר את זה.

<רענן אמויאל: אלינו מופנות בקשות למבנים חקלאיים, לשאול האם למבנים האלה יש צורך והכרח בחיבור חשמל.

<רענן אמויאל: לא לכל המבנים החקלאיים יש צורך כזה.

<רענן אמויאל: למבני בעלי חיים, לדירים, לרפתות, לבתי אריזה, יש צרכים.

<רענן אמויאל: ברור.

<רענן אמויאל: חייבים את הדברים האלה ואנחנו ממליצים בהתאם.

<רענן אמויאל: כל המעמד שלנו הוא המלצה ללשכת התכנון ו - - -

חמד עמאר: מתי ההמלצה מגיעה אליכם?

<רענן אמויאל: אחרי - - -

חמד עמאר: באיזו שלב מגיעה ההמלצה?

<רענן אמויאל: אני מניח שזה אחרי קבלת ההיתר.

חמד עמאר: אחרי קבלת ההיתר?

<רענן אמויאל: כן, אבל אני חייב - - -

<רות רוטנשטרייך: רגע, זה שני דברים שונים.

<רות רוטנשטרייך: אם מגיע לוועדה - - -

חמד עמאר: אז אם זה אחרי קבלת ההיתר, אז מה שאמרת זה נכון, אז למה מחתימים אותו כבר בקבלת ההיתר?

<רות רוטנשטרייך: זה שני דברים שונים.

<רות רוטנשטרייך: אם ועדה מחוזית נותנת את ההיתר בשטחים פתוחים, שזה שטחים גליליים, ההמלצה של משרד החקלאות באה לפני דיון בכלל בהיתר בנייה.

<רענן אמויאל: זו המלצה למבנה.

<רות רוטנשטרייך: זה מבנה בכלל אם יקבל היתר בנייה ואם יקבל היתר בנייה, באיזה תנאים יקבל היתר בנייה וזה בא לפני הדיון.

<רות רוטנשטרייך: ויש מצבים אחרים שלא אנחנו הוצאנו את היתר הבנייה, ועדה מקומית הוציאה היתר בנייה ונתנה תנאים להיתר בנייה בוועדה מקומית בכלל ובגלל שהשטח הוא בשטח פתוח וצריך הרשאות לחשמל, לא טופס 4 אלא הרשאות, כי צריך להעביר חשמל בשטחים פתוחים.

<רות רוטנשטרייך: לקחת מאזור מובנה, להעביר עכשיו קווי חשמל בשטח פתוח לפי רגישויות סביבתיות וגם אז פונים למשרד החקלאות ושואלים אותם – המבנה הזה והזה צריך - - -

עבדאללה אבו מערוף: אבל זה מקרים נדירים.

עבדאללה אבו מערוף: מקרים בודדים.

עבדאללה אבו מערוף: זה יוצא דופן.

עבדאללה אבו מערוף: מה שאת מדברת זה יוצא דופן.

<רות רוטנשטרייך: לא, זה לא מקרה יוצא דופן.

עבדאללה אבו מערוף: מה שאת מדברת, בית שהוא מורחב לתשתיות זה יוצא דופן.

עבדאללה אבו מערוף: אנחנו מדברים על הכלל כאן, על מאות ועשרות בתים, מדברים על הכלל.

עבדאללה אבו מערוף: עם כל הכבוד, לפילוסופיה יש - - -

<רות רוטנשטרייך: לא - - -

חמד עמאר: אנחנו לא מדברים על בתים עכשיו.

חמד עמאר: אנחנו דנים כאן בנושא של מבנים חקלאיים ואנחנו מתמקדים במבנים חקלאיים.

חמד עמאר: על מבנים אנחנו נקיים גם דיון בנושא.

<רות רוטנשטרייך: מבנים חקלאיים, ברגע שהם בשטחים פתוחים ובכלל יכול להיות שמי שנתן את היתר הבנייה זה לא ועדה מחוזית, זה מישהו אחר נתן, ועדה מקומית נתנה, אבל בגלל שזה בשטח פתוח ואין שם תשתית חשמל, וזה אי של להרים - - -

חמד עמאר: אבל אנחנו מדברים על הרבה מקרים שאני מכיר, שאין קשר לרשת החשמל.

חמד עמאר: רשת החשמל מגיעה עד הדיר או עד המבנה החקלאי ואותו בן אדם גם לא מקבל את החשמל המגיע לו.

חמד עמאר: וכאן הבאתי לכם דוגמא.

חמד עמאר: אני לא קיימתי את הדיון הזה ולא ביקשתי לקיים את הדיון הזה בלי שבדקתי את הנושא, בלי שביקרתי בבוקעתא וראיתי שם את הדיר, בלי שביקרתי בפקיעין וראיתי את המבנה החקלאי, בלי שביקרתי בירכא וראיתי את המבנה החקלאי.

<רות רוטנשטרייך: סליחה, אבל הם קיבלו הרשאה ויש להם אפשרות להתחבר.

<רות רוטנשטרייך: זו רק בעיה שאין את הכסף.

חמד עמאר: לא, לא, אני מדבר יותר על פקיעין וירכא שאין להם את האפשרות להתחבר.

חמד עמאר: עכשיו אני רוצה לדבר עם חברת החשמל.

חמד עמאר: מי ידבר בשם חברת החשמל?

<ויסאם אבו-מערוף: עורך הדין ויסאם אבו-מערוף.

חמד עמאר: כן.

חמד עמאר: אתה מכיר את הסיפור של המשפחות בבוקעתא, שדרשו מהם סכומי עתק בשביל להתחבר לחשמל?

<ויסאם אבו-מערוף: את הסיפורים האלה אני לא מכיר.

<ויסאם אבו-מערוף: את המקרים הפרטניים שהוזכרו כאן – פקיעין ובוקעתא – אני לא מכיר באופן אישי, אבל אני כן יכול לתת תשובה כללית גם למקרה של פקיעין וגם למקרה של בוקעתא.

<ויסאם אבו-מערוף: נתחיל מהמקרה של השייחים המכובדים, כל הנוכחים המכובדים האחרים, חברי הכנסת והאורחים.

<ויסאם אבו-מערוף: בנושא של חיבורים יש הסדרה והוראות אמות המידה שנקבעת על ידי הרשות לשירותים ציבוריים וחשמל.

<ויסאם אבו-מערוף: אנחנו גוף מפוקח.

<ויסאם אבו-מערוף: יש לנו רגולטורים מפה עד להודעה חדשה.

<ויסאם אבו-מערוף: יש דבר שנקרא חיבור חריג.

<ויסאם אבו-מערוף: יש להבחין בין עלות של חיבור, כשאתה בא להזמין חיבור חשמל אתה משלם תעריף חיבור ויש מקרים שבהם נדרש לצורך מתן החיבור להקים רשת באורך חריג, כאשר אין צפי להחזר השקעות.

<ויסאם אבו-מערוף: הרגולטור קבע שבחיבורים כאלה, מי שצריך לממן את העלות של החיבור זה מבקש החיבור.

<ויסאם אבו-מערוף: זה לא צריך להיות מועמס על משק החשמל.

<ויסאם אבו-מערוף: לכן יש תעריף, יש קריטריונים, יש מרחקים.

<ויסאם אבו-מערוף: זה פונקציה של גודל החיבור, יש מכסה שהיא מממונת על ידי משק החשמל כמו כל לקוח אחר.

<ויסאם אבו-מערוף: מה שמעבר, הלקוח המזמין אמור לשאת בעלות החריגה.

<ויסאם אבו-מערוף: כמובן הנושא הזה לא בהחלטה של חברת החשמל.

<ויסאם אבו-מערוף: במקרה כזה אנחנו פונים למנהל אגף הנדסה ברשות החשמל, מגישים לו את המסמכים של ההזמנה, תכנית מתאר באותו איזור, צפי לביקושים בעתיד, העומס המבוקש של כל מבנה ומבנה והוא הסמכות להחליט האם להגדיר את זה כחיבור חריג ואז כן להטיל את העלות על מזמין החיבור או לא.

<ויסאם אבו-מערוף: אם הוא אומר לא, אני מבחינתי כחברת חשמל מקים את הרשת על חשבון משק החשמל.

חמד עמאר: כל מה שאתה אומר אני מכיר, אני עבדתי במשרד התשתיות.

חמד עמאר: אבל כאן יש מקרה ספציפי, שבאותם אזורים ביקשו מאנשים 11,000 שקלים עם מרחק 600 מטרים, ומאנשים אחרים ביקשו מאות אלפי שקלים ל-500 מטרים.

חמד עמאר: אז אנחנו מדברים כאן שיש גמישות אדירה בנושא.

חמד עמאר: אין קריטריונים קבועים לנושא.

חמד עמאר: למה?

חמד עמאר: כי התחילו איתם ב-400,000 שקלים, אחרי זה ירדו ל-300,000 שקלים, אחרי זה ירדו ל-220,000 שקלים, אחרי זה ירדו ל-74,000 שקלים, ואני אומר לך, קיימת אפשרות לחברת החשמל ולמינהל התכנון במינהל החשמל, לתת להם את החיבור בעלות רגילה של 11,000-12,000 שקלים, לאותם דירים שנמצאים שם, כי שם, דווקא שם יש ארבעה דירים עכשיו עם אישורים ועומדים להתחבר עוד שישה או שבעה.

<קריאה: 11.

חמד עמאר: 11.

חמד עמאר: אז הכדאיות הכלכלית שם קיימת.

חמד עמאר: לכן אני מבקש מחברת החשמל לקיים איתם ואיתי סיור.

חמד עמאר: אנחנו נצא כסיור כוועדת המשנה של ועדת הפנים, עם חברת החשמל ונגיע להסדר מיוחד עם השייחים ברמת הגולן.

חמד עמאר: תודה רבה.

<ויסאם אבו-מערוף: אין בעיה, אנחנו נקיים את הסיור.

<ויסאם אבו-מערוף: אם אכן יש עוד חיבורים נוספים זה כן ישפיע מן הסתם על העלות וברור שזה כן - - -

חמד עמאר: נציג הרשות נביה נאסר אל דין, מרכז השלטון המקומי.

<נביה נאסר אל דין: בוקר טוב לכולם.

<נביה נאסר אל דין: השאלה שאני שואל - האם טופס 4 חל על כלל האוכלוסייה במדינת ישראל, או רק על אוכלוסייה מסוימת או מגזר מסוים, זו שאלה שצריכה בדיקה ואני חושב ולפי מיטב ידיעתי טופס 4 חל רק על המגזר הלא יהודי.

<נביה נאסר אל דין: בקשר למבנים החקלאיים והחלטת מהנדס ה - - -

חמד עמאר: אתה יודע את זה?

חמד עמאר: מה שאמרת, אתה נציג של השלטון המקומי.

חמד עמאר: אם אתה יודע את זה כנציג של השלטון המקומי, זה דבר שצועק לשמיים.

<נביה נאסר אל דין: אני אמרתי לפי מיטב ידיעתי, אבל זה ניתן לבדיקה.

<נביה נאסר אל דין: עכשיו, החלטת מהנדס הוועדה המחוזית, האם היא חלה גם על הכל?

<נביה נאסר אל דין: בפקיעין יש גם לולים, בפקיעין החדשה, שהם מרוחקים מהיישוב והם מקבלים את החשמל וגם דירים.

<נביה נאסר אל דין: אז למה ביישובים האלה לא?

<נביה נאסר אל דין: ההחלטה הזאת זאת החלטה מוזרה וגם לגבי החוק של טופס 4, קבלת טופס 4 שמתנה בחיבור חשמל, אני חושב שחברי הכנסת צריכים לפעול על מנת להכניס איזה שינויים בתוך הזה על מנת להקל את חיבורי החשמל.

<נביה נאסר אל דין: חיבורי החשמל למבנים, רבותי, זו בעיה רצינית מאד, סכנת נפשות לתושבים בתוך היישובים וזה לא הדיון הראשון שהוועדה המכובדת הזאת מקיימת, אלא אני חושב שקיימה הוועדה יותר משני דיונים ועד עכשיו אנחנו נמצאים באותו מקום.

<נביה נאסר אל דין: הגיע הזמן באמת שיהיה שינוי.

<נביה נאסר אל דין: שינוי במדיניות הזאת וגם שינוי שצריך, אם צריך לשנות איזה סעיפים בתוך החוק, שגם צריכים לפעול לפי זה.

חמד עמאר: תודה רבה.

חמד עמאר: מישהו שלא דיבר רוצה להוסיף משפט?

חמד עמאר: אתה דיברת, אבל אני אתן לך משפט.

<ביאן קבלאן: אני רוצה להוסיף.

<ביאן קבלאן: הוזכר כאן מחוז הצפון ואני פונה כאן לאגף התכנון.

<ביאן קבלאן: האם אלכס שפול או כל פקיד אחר יכול לשנות חוקים בהתאם להחלטות ולראייה שלו?

<ביאן קבלאן: זה אחד.

<ביאן קבלאן: והאם הסוגיה היא שלם וקח?

<ביאן קבלאן: מי שמשלם, מוסר מעטפה מקבל אישור, ואת זה תבדקו.

חמד עמאר: לא, בזה צריך לפנות למשטרה, לא תפקידה של הכנסת לבדוק את זה.

<ביאן קבלאן: ומי שרוצה על פי חוק - - -

חמד עמאר: אתה אומר דברים קשים, אני מבקש.

חמד עמאר: כראש רשות תפנה למשטרה שתבדוק את הנושא.

<ביאן קבלאן: אני אומר את זה וכראש רשות מונעים ממני להיות חבר בוועדה המקומית וכשאני אומר את זה כראש רשות, אז חוליית הפיקוח של הוועדה מתלבשת על ראש הרשות ומתחילים לחפש אחרינו בשביל לא לפתוח את הפה.

<ביאן קבלאן: וכשאני מערער על החלטה שלהם, גם מחפשים איך לסתום לי את הפה.

חמד עמאר: תודה רבה.

<ביאן קבלאן: אז תבדקו.

חמד עמאר: בבקשה.

<נוהאד משלב: ברשותך, חצי דקה.

<נוהאד משלב: הגברת רות, אם יש איזה חיבור חשמל בירח וחברת החשמל מוכנה מבחינת המחיר, מבחינת הכל, מה התפקיד שלכם?

<נוהאד משלב: להגיד לא? זאת שאלה.

<נוהאד משלב: להגיד לא?

<נוהאד משלב: אתם במחוז הצפון, שאנחנו חיים איתכם יום ולילה.

<רות רוטנשטרייך: בשטחים הפתוחים - - -

חמד עמאר: אני ביקשתי מנציג משרד הפנים והוא אמר שהוא לא רוצה לדבר.

חמד עמאר: יש מישהו ממשרד הפנים שרוצה להתבטא בנושא?

<נוהאד משלב: ברשותך, יושב הראש, שהיא תיתן לי תשובה.

<נוהאד משלב: היא עוד לא נתנה.

חמד עמאר: אני יודע, רק ביקשו ממני לבדוק אם יש נציג של משרד הפנים.

חמד עמאר: יש נציג מחיפה, בוא תגיד לנו איך זה הולך, אחרי שהיא תענה תשובה, כי אני צריך לסכם את הדיון, בבקשה.

<רות רוטנשטרייך: אני רק אומר על זה, יש פה - - -

<נוהאד משלב: חיבור בירח ואנשי המקצוע אומרים לך שהם מוכנים.

<רות רוטנשטרייך: שנייה, אז יש פה את תקנות התכנון והבנייה: הסדרת, הולכה, חלוקה ואספקה של חשמל בשטחים פתוחים.

<רות רוטנשטרייך: יש שלושה אנשים שצריכים לחתום על חיבור חשמל, אחד מזה זה מהנדס המחוז, אחד זה נציג של מנהל משק החשמל וועדה מקומית.

<רות רוטנשטרייך: ברגע ששלושת האנשים האלה מאשרים או לא מאשרים חיבור חשמל בשטחים פתוחים, ודרך אגב, יש גם אפשרות לערער.

חמד עמאר: נציג חברת החשמל אומר שזה לא נכון.

חמד עמאר: נכון?

<ויסאם אבו-מערוף: אני אדייק.

<ויסאם אבו-מערוף: אכן יש את תקנות התכנון והבנייה: הסדרת, הולכה ואספקה של חשמל.

<ויסאם אבו-מערוף: הם נוגעים לאישורים להקמת רשת החשמל.

<ויסאם אבו-מערוף: זה לא ההליך של היתר בטופס 4.

<רות רוטנשטרייך: לא, לא.

<רות רוטנשטרייך: אנחנו לא מדברים כרגע על - - -

חמד עמאר: לא, לא.

חמד עמאר: אז את מכניסה דברים לא - - -

<רות רוטנשטרייך: לא, הוא שאל אותי על שטחים פתוחים.

חמד עמאר: בסדר, תודה.

חמד עמאר: נציג הוועדה המחוזית חיפה, יש לך מה להוסיף.

<אריאל חלפן: כן, יש לי.

<אריאל חלפן: יש אחידות בין המחוזות באותה דרך, לפי החוק מתבצעים הדברים.

<אריאל חלפן: אצלנו יש תכנית למבנים חקלאים ג/400 - - -

חמד עמאר: ואתם מאפשרים חיבור למבנים חקלאים?

<אריאל חלפן: גם בהתאם לצורך, לפי מה שאמר נציג משרד החקלאות.

<אריאל חלפן: אנחנו מקבלים ממשרד החקלאות דיווח טרם - - -

חמד עמאר: אז אני אומר לך, במחוז צפון זה לא ככה.

חמד עמאר: מחוז הצפון באופן שרירותי, ברגע שאתה מתחיל את התהליך, מחתימים אותך.

חמד עמאר: לכן אני קודם כל אני אתחיל בסיכומים.

חמד עמאר: אני רוצה להודות לראשי הרשויות שהגיעו מהצפון ואני אבקש מהם, לפני שאני אסכם, שיישארו, כי הדיון הבא יתקיים על תמ"א 35, שגם ביקשתי לקיים עם חבר הכנסת ברושי.

חמד עמאר: אנחנו נקיים את הדיון על תמ"א 35.

חמד עמאר: גם חברי הכנסת מוזמנים.

אחמד טיבי: אם אפשר הערה, ברשותך, אדוני יושב הראש.

אחמד טיבי: בשעה 12 אני מקיים בוועדת הכספים דיון על אזורי תעשייה ביישובים האחרים.

אחמד טיבי: אל אחוון כולם מדוועים, אתם מוזמנים, ראשי הרשויות.

אחמד טיבי: אהלן וסהלן פיכום.

עבדאללה אבו מערוף: זה יהיה באולם נגב.

חמד עמאר: תודה, תודה רבה.

חמד עמאר: אני מסכם.

חמד עמאר: קודם כל אני קורא לשר האוצר לתקן את הצו על מנת לאפשר לכמה שיותר מבנים להתחבר ולהגיע לתוצאה הראויה.

חמד עמאר: אנחנו שמענו מראשי הרשויות שגם הצו הזה לא מאפשר חיבור יותר מ-5% של בתים.

חמד עמאר: אני קורא למשרד האוצר, לאחראי על מינהל התכנון, לתקן את העוול בנושא מבנים חקלאים במחוז הצפון, כי זה החלטה שרירותית של מהנדס מחוז.

חמד עמאר: אני אעקוב אחרי ההחלטה כיושב ראש ועדת המשנה לתכנון ובנייה במגזר הלא יהודי.

חמד עמאר: אני רוצה להגיע לתוצאה, שכל מבנה חקלאי שמגיע לו, יתחבר.

חמד עמאר: שנית, אני מבקש ממנהל התכנון לקבל את הקריטריונים לא להולכה, לא לחיבור מבנה לרשת החשמל, כשההולכה הגיעה אליו.

חמד עמאר: אני רוצה לקבל את הקריטריונים.

חמד עמאר: שלישית, אני קורא לחברת החשמל ולנציג של חברת החשמל להגיע איתי לסיור ברמת הגולן, בדירים ביישוב בוקעתא, שזה משליך על הרבה מבנים חקלאיים שיש להם את כל האישורים הדרושים, להגיע איתי לסיור ולהגיע לתוצאה שאותם אנשים יתחברו עם תשלום של 11,000 שקלים.

חמד עמאר: אני מבקש לקיים דיון מעקב אחרי הדיון הזה.

חמד עמאר: אני רוצה תוצאה סופית של הדיונים האלה של חיבורי החשמל.

חמד עמאר: אנחנו התקדמנו מאד בנושא חיבורי החשמל בצו של מבנים לחיבורי חשמל.

חמד עמאר: עבדנו על זה כבר בכנסת ב-19.

חמד עמאר: השר כחלון חתם על הצו, ולכן אנחנו מבקשים ממנו לתקן את הצו, שיהיה על הקו הכחול, וברגע שמאושר הקו הכחול זה אומר תכנית מתאר מופקדת, שתאפשר את חיבורי החשמל, לא תכנית מפורטת.

חמד עמאר: תודה רבה.